
[bookmark: _Hlk22120058]Фармакотерапиялық тобы
Жүйке жүйесі. Психоаналептиктер. Деменцияға қарсы препараттар. Деменцияны емдеуге арналған басқа препараттар. Мемантин

[bookmark: _Hlk19545507]Қолданылуы
- Альцгеймер ауруының орташа және ауыр түрінде.
[bookmark: _Hlk34925952]Қолданудың басталуына дейін қажетті мәліметтер тізбесі 
Қолдануға болмайтын жағдайлар 
· әсер етуші затқа немесе қосымша заттардың кез келгеніне аса жоғары сезімталдық
· бауыр функциясының айқын бұзылуы 
· жүктілік және лактация кезеңі
· балалар мен 18 жасқа дейінгі жасөспірімдер
Қолдану кезіндегі қажетті сақтық шаралары
Препаратты эпилепсиямен ауыратын пациенттерге, анамнезінде құрысу эпизодтары бар пациенттерге, сондай-ақ эпилепсияның даму қаупі факторлары бар пациенттерге тағайындау кезінде сақ болу керек.
Амантадин, кетамин немесе декстрометорфан сияқты N-метил-D-аспартат (NMDA) антагонистерін бір мезгілде қолданудан аулақ болу керек. Бұл қосылыстар мемантин ықпал ететін рецепторлық жүйеге әсер етеді, сондықтан жағымсыз әсерлер (негізінен орталық жүйке жүйесіне байланысты) жиірек немесе айқынырақ болуы мүмкін.
Несептің рН артуын туындататын кейбір факторлар пациенттерді мұқият қадағалау қажеттілігінің шарты бола алады. Көрсетілген факторлар диетадағы елеулі өзгерістерді, мысалы, ет тағамдары мол рационды вегетариандыққа алмастыруды немесе асқазанның антацидті дәрілерін қарқынды қабылдауды қамтиды. Бұдан басқа, несептің рН тубулярлы бүйрек ацидозының (ТБА) немесе Proteus bacteria туғызған несеп жолының ауыр инфекцияларының жағдайынан артуы мүмкін.
Көптеген клиникалық зерттеулер кезінде таяуда миокард инфарктісін өткерген пациенттер және декомпенсацияланған іркілісті жүрек жеткіліксіздігі (Нью-Йорк кардиологиялық қауымдастығының жіктемесіне сай III-IV дәрежесі), сондай-ақ бақыланбайтын артериялық гипертензиясы бар пациенттер қатысушылар қатарынан шығарылды. Сондықтан шектеулі тиісті деректер ғана бар, ал ондай ауруларға шалдыққан пациенттерді мұқият қадағалау қажет.
Басқа дәрілік  препараттармен өзара әрекеттесуі
Фармакологиялық әсерлерге және мемантин әсер ету механизміне байланысты келесі өзара әрекеттесулер пайда болуы мүмкін:
· Әсер ету механизмі мемантин сияқты NMDA-антагонистерді бір мезгілде қолданғанда L-допа, допаминергиялық агонистер және антихолинергиялық дәрілер әсерінің күшеюін болжайды. Барбитураттар мен нейролептикалық дәрілердің әсерін әлсіретуі мүмкін. Мемантинді және спазмолитик дәрілерді, дантроленді немесе баклофенді бір мезгілде қолдану олардың әсерін өзгерте алады және дозаны түзету қажеттілігін туындатады.
· Фармакологиялық уытты психоздың даму қаупі салдарынан мемантин мен амантадинді бір мезгілде қолданудан аулақ болу керек. Екі қосылыс да химиялық тектес NMDA (N-метил-D-аспартат)-антагонис болып табылады. Кетамин мен декстрометорфан туралы да осындай айтуға болады (4.4 бөлімін қараңыз). Жарияланған бір есепте мемантин мен фенитоиннің біріктірілімінде де ықтимал қауіп туралы айтылған.
· Амантадин сияқты бүйректің катионды тасымалдау жүйесін қолданатын циметидин, ранитидин, прокаинамид, хинидин, хинин және никотин тәрізді басқа дәрілік заттар да мемантинмен өзара әрекеттесуі мүмкін, бұл осы препараттардың қан плазмасындағы деңгейінің жоғарылау қаупіне әкелуі мүмкін.
· Мемантинді гидрохлоротиазидпен немесе құрамында гидрохлоротиазид бар кез келген біріктірілген препаратпен бір мезгілде қолданғанда қан сарысуындағы соңғысының деңгейі төмендеуі мүмкін.
· Постмаркетингтік зерттеулерде бір мезгілде варфарин мен мемантинді қабылдаған пациенттерде халықаралық қалыптасқан қатынастың (ХҚҚ) жекелеген ұлғаю жағдайлары туралы хабарланды. Себеп-салдар байланысы анықталмаса да, бір мезгілде пероральді антикоагулянттарды қабылдайтын пациенттерге протромбин уақытын немесе ХҚҚ мұқият мониторингтеу ұсынылады.
Жас дені сау субъектілерде бір реттік дозаның фармакокинетикасын зерттеуде мемантинді глибурид/метформин немесе донепезил белсенді затымен тиісті өзара әрекеттесуі байқалмады.
Жас дені сау субъектілердің қатысуымен жүргізілген клиникалық зерттеуде мемантиннің галантаминнің фармакокинетикасына елеулі әсері байқалмады.
In vitro жағдайында мемантин CYP 1A2, 2A6, 2C9, 2D6, 2E1, 3A құрамында флавин бар монооксигеназа, эпоксидгидролаза немесе сульфатион тежегіші болып табылмайды.
Арнаулы сақтандырулар
[bookmark: _Hlk22120481][bookmark: _Hlk34926054]Жүктілік және  лактация 
Мемантинді жүктілік кезінде қолдануда оның әсері туралы деректер жоқ. Жануарларға жүргізілген эксперименттік зерттеулер адам үшін қолданылатынға ұқсас немесе одан да көп концентрацияға ұшыраған кезде құрсақішілік дамудың баяулау мүмкіндігін көрсетеді. Адам үшін потенциалды қаупі белгісіз. Мемантинді нақты және айқын қажеттілікке байланысты жағдайларды қоспағанда, жүктілік кезінде қолдануға болмайды.
Мемантин емшек сүтіне экскрецияланады ма, жоқ па белгісіз, алайда субстанцияның липофильділігін ескере отырып, орын алуы мүмкін. Мемантинді қолданатын әйелдер баланы емізуден бас тартуы керек.
Фертильділігі
Мемантиннің ерлер мен әйелдердің фертильділігіне жағымсыз әсері байқалмады. 
Препараттың көлік құралын және қауіптілігі зор механизмдерді  басқару қабілетіне әсер ету ерекшеліктері
[bookmark: _Hlk22120421]Альцгеймер ауруы ауырлығы орташадан ауырға дейін, әдетте, көлік жүргізу және механизмдермен жұмыс істеу қабілетінің нашарлауына әкеледі. Сонымен қатар, мемантин адам реакциясының жылдамдығына шамалы немесе орташа әсер етеді, сондықтан амбулаториялық пациенттерге автокөлікті басқару немесе жабдықпен жұмыс істеу кезінде ерекше сақтықты сақтау қажеттілігі туралы ескерту керек.

[bookmark: 2175220282]Қолдану жөніндегі нұсқаулар
Дозалану режимі
Емдеуді дәрігердің бақылауымен бастау және жүргізу керек. Емді пациенттің препаратты қабылдауын бақылайтын қамқоршы немесе медицина қызметкері болған кезде ғана бастау керек.
Диагноз қолданыстағы ұсынымдарға сәйкес анықталуы тиіс. Мемантиннің толеранттылығы мен дозасын жүйелі түрде, дұрысы емдеу басталғаннан кейін үш ай ішінде қайта қарастыру керек. Осыдан кейін мемантиннің клиникалық пайдасы және пациенттің емделуге жауабы қазіргі клиникалық нұсқауларға сәйкес үнемі бағалануы тиіс. Емдік пайдасы қолайлы және пациентке мемантинмен ем жағымды болғанға дейін демеуші емді жалғастыруға болады. Мемантиннің емдік әсерінің дәлелі болмай қалған кезде немесе пациент емді көтере алмаған кезде қабылдауды тоқтатуды қарастыру керек.
Ересектер
Ең жоғары тәуліктік доза 20 мг құрайды. Теріс реакциялардың пайда болу қаупін төмендету мақсатында демеуші дозаны алғашқы 3 апта ішінде дозаны біртіндеп аптасына 5 мг-ға арттыру жолымен келесі түрде айқындайды:
1-ші апта (1-7 күн): апта бойы тәулігіне 5 мг қабылдау;
2-ші апта (8-14 күн): апта бойы тәулігіне 10 мг қабылдау;
3-ші апта (15-21 күн): апта бойы тәулігіне 15 мг қабылдау;
4-ші аптадан бастап: күн сайын тәулігіне 20 мг қабылдау.
Ұсынылатын демеуші доза тәулігіне 20 мг құрайды.
Емдеу ұзақтығын Альцгеймер ауруын диагностикалау мен емдеуде тәжірибесі бар дәрігер жеке анықтайды.
Пациенттердің ерекше топтары
Егде жастағы пациенттер
65 жастан асқан пациенттер үшін ұсынылатын доза жоғарыда көрсетілгендей тәулігіне 20 мг (тәулігіне 1 рет 10 мг мемантиннің 2 таблеткасы немесе 20 мг мемантиннің 1 таблеткасы) құрайды.
Бүйрек функциясы бұзылған пациенттер 
Ауырлығы жеңіл дәрежедегі бүйрек функциясы бұзылған пациенттер үшін (креатинин клиренсі 50-80 мл/мин) препарат дозасын төмендету талап етілмейді. Ауырлығы орташа дәрежедегі бүйрек функциясы бұзылған пациенттерге (креатинин клиренсі 30-49 мл/мин) тәуліктік дозаны 10 мг-ға дейін төмендету керек. Егер жағымсыз реакциялар болмаса, кем дегенде 7 күн емдеуден кейін дозаны стандартты сызба бойынша тәулігіне 20 мг-ға дейін арттыруға болады. Ауыр дәрежедегі бүйрек жеткіліксіздігі бар пациенттерге (креатинин клиренсі 5-29 мл/мин) тәуліктік дозаны 10 мг-ға дейін төмендету керек.
Бауыр функциясы бұзылған пациенттер
Жеңіл немесе ауырлығы орташа дәрежедегі бауыр функциясы бұзылған (Child-Pugh A, B) пациенттер үшін дозаны түзету талап етілмейді. Ауыр дәрежедегі бауыр жеткіліксіздігі бар пациенттерге мемантинді қолдану ұсынылмайды.
Педиатриялық популяция
Мемантинді балалар мен 18 жасқа дейінгі  жасөспірімдерге қолдану ұсынылмайды, бұл оны қолданудың қауіпсіздігі мен тиімділігі туралы деректердің болмауына байланысты.
[bookmark: _Hlk22120877]Енгізу әдісі және жолы 
Ішке қолдануға арналған. Таблеткаларды тамақтануға қарамастан қолдануға болады.
Қабылдау уақыты көрсетілген қолдану жиілігі
Препаратты тәулігіне бір рет, күн сайын белгілі бір уақытта қолдану керек.
Емдеу ұзақтығы
Емдеудің ұзақтығын Альцгеймер ауруын диагностикалауда және емдеуде тәжірибесі бар дәрігер әркімге жеке анықтайды.
[bookmark: _Hlk22120911]Артық дозалану жағдайында қабылдау қажет болатын шаралар
[bookmark: _Hlk153373793]Симптомдары: Салыстырмалы түрде үлкен артық дозалану (сәйкесінше 3 күн ішінде күніне 200 мг және 105 мг) тек шаршау, әлсіздік және/немесе диарея симптомдарымен байланысты болды немесе ешқандай симптомдар болған жоқ. 140 мг төмен немесе белгісіз дозамен артық дозаланғанда пациенттерде орталық жүйке жүйесі тарапынан (сананың шатасуы, ұйқышылдық, бас айналу, қозу, озбырлық, елестеулер және жүрістің бұзылуы) және/немесе асқазан-ішек тарапынан (құсу және диарея) симптомдар білінді. Шектен тыс артық дозалану жағдайында, пациент орталық жүйке жүйесіне әсер ететін жалпы 2000 мг мемантинді қабылдады (10 күн ішінде кома, содан кейін диплопия және ажитация). Пациентке симптоматикалық ем жасалып және плазмаферез жүргізілді. Пациент тұрақты салдарсыз сауықты.
Басқадай үлкен артық дозаланғанда пациент аман қалып, сауығып кетті. Пациент пероральді 400 мг мемантин алды. Пациентте орталық жүйке жүйесінің симптомдары байқалды: мазасыздық, психоз, көзге көрінетін елестеулер, құрысу, ұйқышылдық, мелшию және бейсаналық жай-күй. 
Емі: артық дозалану жағдайында емдеу симптоматикалық болуы тиіс.
Уыттану немесе артық дозалану үшін спецификалық антидот жоқ. Асқазанды шаю, ішек пен бауырда ықтимал рециркуляцияны болдырмау үшін белсендірілген көмір, несептің қышқылдануы, қарқынды диурез.
Орталық жүйке жүйесінің жалпы гиперстимуляциясының белгілері мен симптомдары пайда болған кезде симптоматикалық емді сақтықпен жүргізген жөн.
Дәрілік  препараттың бір немесе бірнеше дозаларын өткізіп алғанда қажет болатын шаралар
Егер сіз ДЕНИГМА® препаратының таблеткаларын қабылдауды өткізіп алсаңыз, күте тұрып, келесі дозасын әдеттегі уақытында қабылдаңыз. Егер өткен жолы препаратты қабылдауды өткізіп алған болсаңыз, қосарлы дозасын қабылдамаңыз.
Дәрілік препаратты қолдану тәсілін түсіну үшін медицина қызметкерінен кеңес алу жөніндегі ұсынымдар
Дәрілік препаратты қабылдамай тұрып кеңес алу үшін дәрігерге жүгініңіз.

ДП стандартты қолдану кезінде көрініс беретін жағымсыз реакциялар сипаттамасы және осы жағдайда қабылдау керек шаралар
Жағымсыз құбылыстардың жиілігін анықтау келесі критерийлерге сәйкес жүргізіледі: өте жиі  (≥ 1/10), жиі (≥ 1/100 - < 1/10 дейін), жиі емес (≥ 1/1000 - < 1/100 дейін), сирек (≥ 1/10000 -  < 1/1000 дейін), өте сирек (< 1/10000), белгісіз (қолда бар деректер негізінде  баға беру мүмкін емес)
Жиі 
· әсер етуші затқа немесе препарат компоненттерінің кез келгеніне аса жоғары сезімталдық
· ұйқышылдық
· бас айналу
· тепе-теңдіктің бұзылуы
· гипертензия
· ентігу
· іш қату
· бауыр функциясы көрсеткіштерінің жоғарылауы
· бас ауыру
Жиі емес 
· зең инфекциялары
· сананың шатасуы
· елестеулер1
· жүрістің бұзылуы
· жүрек жеткіліксіздігі
· веналық тромбоз / тромбоэмболия
· құсу
Өте сирек 
· құрысулар
Жиілігі белгісіз 
· психоздық реакциялар2
· панкреатит2
· гепатит 
· қажу
[bookmark: _Hlk81925231]1Елестеулер көбіне ауыр дәрежедегі Альцгеймер ауруы бар пациенттерде байқалды. 
2 Постмаркетингтік кезеңде  жеке-дара жағдайлар тіркелген.
Альцгеймер ауруы депрессиямен, өзін-өзі өлтіруге бейімділікпен және өзін-өзі өлтіру әрекеттерімен байланысты. Тіркеуден кейінгі кезеңде мемантинді қолданған пациенттердегі сондай жағдайлар туралы хабарланған. 

Жағымсыз дәрілік реакциялар туындағанда медицина қызметкеріне, фармацевтикалық қызметкерге немесе, дәрілік препараттардың тиімсіздігі туралы хабарламаларды қоса, дәрілік препараттарға болатын жағымсыз реакциялар (әсерлер) жөніндегі ақпараттық деректер базасына тікелей хабарласу керек
Қазақстан Республикасы Денсаулық сақтау министрлігі Медициналық және фармацевтикалық бақылау комитеті «Дәрілік заттар мен медициналық бұйымдарды сараптау ұлттық орталығы» ШЖҚ РМК
http://www.ndda.kz

[bookmark: 2175220286]Қосымша мәліметтер
Дәрілік препарат құрамы
Бір таблетканың құрамында  
белсенді зат – 20.00 мг мемантин гидрохлориді,
[bookmark: _Hlk22118147]қосымша заттар: микрокристалды целлюлоза PH 102, натрий кроскармеллозасы, сусыз коллоидты кремнийдің қостотығы, магний стеараты, тазартылған су. 
үлбірлі қабықтың құрамы: Опадрай 03F84827 қызғылт**
**қабықтың құрамы: гипромеллоза, титанның қостотығы (Е 171), полиэтиленгликоль, тальк, темірдің қызыл тотығы (Е 172)
[bookmark: 2175220287]Сыртқы түрінің, иісінің, дәмінің сипаттамасы
Сопақша пішінді, екі беті дөңес, екі жағы тегіс, қызғылт түсті үлбірлі қабықпен қапталған таблеткалар.
Шығарылу түрі және қаптамасы 
14 таблеткадан поливинилхлоридті/поливинилдихлоридті (ПВХ/ПВДХ) үлбірден және алюминий фольгадан жасалған пішінді ұяшықты қаптамаға салынады. 
1 немесе 10 пішінді ұяшықты қаптамадан медициналық қолдану жөніндегі қазақ және орыс тілдеріндегі нұсқаулықпен бірге картон қорапшаға салынады.

Сақтау мерзімі
3 жыл
Жарамдылық мерзімі өткеннен кейін қолдануға болмайды.

Сақтау шарттары 
Түпнұсқалық қаптамасында, 25°С-ден аспайтын температурада сақтау керек. 
Балалардың қолы жетпейтін жерде сақтау керек! 

Дәріханалардан босатылу шарттары
Рецепт арқылы 

[bookmark: _Hlk39156694]Өндіруші туралы мәліметтер  
Кусум Хелткер Пвт. Лтд., СП 289 (А), РИИКО Индл. Ареа Чопанки, Бхивади (Радж.), Үндістан
Тел: +91-1493-298233
факс: +91-1493-298234 
Электронды пошта: info@kusum.com

Тіркеу куәлігінің ұстаушысы
Кусум Хелткер Пвт. Лтд., 
Д-158A, Окхла Индастриал Ареа, Фаза-I, Нью-Дели 110020, Үндістан
Тел: +91-11-41005147
факс: +91-11-40527575
Электронды пошта: info@kusum.com

Қазақстан Республикасы аумағында тұтынушылардан дәрілік заттар сапасына қатысты шағымдар (ұсыныстар) қабылдайтын және дәрілік заттың тіркеуден кейінгі қауіпсіздігін қадағалауға жауапты ұйымның атауы, мекенжайы және байланыс деректері (телефон, факс, электронды пошта) 
[bookmark: _Hlk34215133]«Дәрі-Фарм (Қазақстан)» ЖШС, Алматы қ., Қажымұқан көш., 22/5, «Хан-Тәңірі» БО. 
Тел/факс: 8(727) 295-26-50 
Электронды пошта: phv@kusum.kz



Шешімі: N084498
Шешім тіркелген күні: 27.03.2025
Мемлекеттік орган басшысының (немесе уәкілетті тұлғаның) тегі, аты, әкесінің аты (бар болса): Кенжеханова А. Ж.
(Қазақстан Республикасы Денсаулық сақтау министрлігінің Медициналық және фармацевтикалық бақылау комитеті)
Осы құжат «Электронды құжат және электрондық цифрлы қол қою жөнінде» 2003 жылғы 7 қаңтардағы ҚРЗ 7-бабы 1-тармағына сәйкес қағаз түріндегі құжатқа тең

